《蝶恋花 其三 咏萤》
清代·王士禄

雨后桐阴清似沐。苔色盈阶，淡月明于玉。此际流萤飞簌簌。

穿廊黏砌纷空曲。

才堕花梢还入竹。欲下仍高，偏旁池边屋。巧入风帘轻扑扑。

幽光凉映须眉绿。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。